Diari Oficial de la Generalitat Valenciana


Sumari del DOGV 4179, del 30-01-2002 (2002/420)

Informació pública de l'alternativa tècnica del programa d'actuació integrada per al desenvolupament urbanístic de la nova unitat d'execució en el F.E.I.P. 4.bis i zona verda al carrer de la Panderola, projecte d'urbanització, redelimitació de la unitat d'execució, estudi de detall, projecte de reparcel·lació i quotes d'urbanització.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4179

Data del DOGV
:   30-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/420


Organisme emissor
:   Arquitectura Valenciana, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament urbanístic de la nova unitat d'execució en el L.Z.T.A. 4.bis i zona verda al carrer de la Panderola, projecte d'urbanització, redelimitació de la unitat d'execució, estudi de detall, projecte de reparcel·lació i quotes d'urbanització. [2002/M420]
  
La mercantil Arquitectura Valenciana, SL, conforme a l'article 48.C), en relació amb l'article 46.3 de la Llei Reguladora de l'Activitat Urbanística, exposa al públic, mitjançant aquest anunci que es publica en un diari d'informació general editat a la Comunitat Valenciana i en el Diari Oficial de la Generalitat Valenciana, el següent:
  
Objecte i característiques:
  
La mercantil Arquitectura Valenciana, SL, constituïda en data 6 de maig de 1996, mitjançant escriptura pública número 1.717, atorgada pel notari de Lleida Jesús Luis Jiménez Pérez, amb CIF B-61157343 i domiciliada al carrer de la Muntanya, número 16.bis, de Barcelona, inscrita en el Registre Mercantil de Barcelona, tom 29.310, foli 20, full B-156.363, ha formulat una alternativa tècnica de programa per al desenvolupament urbanístic de la nova unitat d'execució en el S.L.X.R. 4.bis i zona verda al carrer de la Panderola, situada al sud-est de la ciutat, entre el carrer de Manuel Azaña, al nord; carrer del Músic Pascual Asencio Hernández, al sud, carrer de la Panderola, a l'est i zona dotacional docent, a l'oest. Comprén l'illa situada en l'extrem est del X.F.A.P. 4.bis i la zona verda o illeta, situada entre l'avinguda de València i el carrer de la Panderola.
  
Les característiques de l'actuació es concreten en: una superfície a efectes de gestió urbanística de 8.249,21 m² de sòl urbà ordenat detalladament pel Pla General de CS, l'ús característic és el de residencial, amb edificació oberta de bloc en altura, el volum edificable és de 65.575,42 m³ i 4.676 m³ d'equipament social privat, la superfície dotacional és de ZV d'un total de 4.755 m² i l'ordenança aplicable és la Z8 (Z8-P4B).
  
Identificació dels documents que se sotmeten a informació pública.
  
Els documents que s'exposen al públic són: l'alternativa tècnica, formada pel projecte d'urbanització, una memòria de programa d'actuació integrada, redelimitació de la unitat d'execució, estudi de detall i projecte de reparcel·lació de la unitat d'execució i quotes d'urbanització. La redelimitació de la unitat d'execució, l'estudi de detall, el projecte d'urbanització i el projecte de reparcel·lació amb quotes d'urbanització s'exposen al públic pel termini i als efectes que disposen els articles 26, 33.6 i 8, 52, 53, 69, 66, 46, 48 i 72 de la Llei Reguladora de l'Activitat Urbanística.
  
En la memòria de programa s'indiquen les determinacions del planejament aplicable i les previsions del programa segons determina l'article 29 de la Llei Reguladora de l'Activitat Urbanística. El projecte d'urbanització es compon de memòria, plec de prescripcions, descripció de les obres, pressupost i plànols. La redelimitació de la nova unitat d'execució conté una exposició d'antecedents, una proposta de redelimitació i plànols. L'estudi de detall es compon d'una memòria informativa, una memòria justificativa, ordenances o normativa i plànols, aquest document té com a finalitat principal fixar la línia d'edificació i ordenar els volums, dins de les condicions, límits i previsions del planejament aplicable. La reparcel·lació conté una memòria, que segueix els apartats exigits pel Reglament de Gestió Urbanística de 1978, i annexos de finques inicials, resultants, compte de liquidació, quotes d'urbanització i plànols.
  
Els projectes i altres documents que es publiquen figuren en una caixa de color groc, estan degudament visats i signats pels tècnics redactors.
  
Amb la presentació de l'alternativa tècnica i altres documents que l'acompanyen, Arquitectura Valenciana, SL pretén l'adjudicació del programa d'actuació integrada per al desenvolupament urbanístic de la nova unitat d'execució en el E.F.F.M. 4.bis, i zona verda al carrer de la Panderola, després de seguir el procediment legalment establit i la tramitació simplificada de l'article 48 de la LRAU.
  
Informació pública 20 dies hàbils, notaria, terminis d'al·legacions, alternatives i proposicions juridicofinanceres.
  
Per a aprovar i adjudicar el programa d'actuació integrada de la unitat d'execució mencionada, s'utilitza el procediment simplificat establit en l'article 48 de la Llei Reguladora de l'Activitat Urbanística. Els documents esmentats abans s'han protocol·litzat mitjançant acta, en la Notaria de la senyora Inmaculada Nieto Aldea, situada al carrer Major, número 100, pis cinqué, de Castelló de la Plana; així mateix, un exemplar de l'alternativa tècnica, memòria del programa, redelimitació de la unitat d'execució, estudi de detall, reparcel·lació i quotes d'urbanització s'han depositat en l'Ajuntament de Castelló de la Plana, plaça Major, número 1, de Castelló de la Plana, el dia 18 de desembre de 2001 mitjançant sol·licitud en què figura el número de Registre General d'Entrada 93522, tot això als efectes que disposen els articles 46.3.4 i 48.1.A), B) i C) de la LRAU.
  
Aquesta informació pública té caràcter de simultani concurs públic per a la selecció de l'urbanitzador.
  
Se sotmeten a informació pública els documents i projectes esmentats abans de tal manera que qualsevol persona podrà, en el termini de 20 dies hàbils, comptats des de la publicació d'aquest anunci en el Diari Oficial de la Generalitat Valenciana, comparéixer en la notaria indicada per a obtindre còpia de l'acta de protocol·lització de l'alternativa, altres documents i projectes esmentats anteriorment que l'acompanyen, o sol·licitar l'exhibició d'aquests. Així mateix, podrà consultar en l'Ajuntament de Castelló de la Plana, plaça Major, número 1, Secció d'Urbanisme i Obres (hores d'oficina), els documents, projectes i les actuacions derivades de la documentació depositada, i podrà presentar per a incorporar-les a aquestes, davant l'Ajuntament de Castelló de la Plana, les al·legacions que considere convenients i alternatives tècniques que pretenguen competir amb l'exposada al públic.
  
Durant els 10 primers dies d'exposició pública es podrà sol·licitar una pròrroga del termini en els termes i les condicions indicades en l'article 46.4 de l'esmentada Llei Reguladora de l'Activitat Urbanística.
  
En els cinc dies hàbils següents al venciment del termini d'informació pública indicat abans, qualsevol persona podrà presentar proposició juridicoeconòmica en plica tancada per a executar qualsevol alternativa o alternatives presentades, d'acord amb els articles 48.2 i 46.4.5 de la LRAU.
  
L'acte d'obertura de pliques tindrà lloc en la següent data hàbil a la conclusió del termini per a presentar-les, sempre que queden degudament acreditats els punts exigits en l'article 48.1.C) en relació amb els articles 46.2, 4 i 5 de la Llei Reguladora de l'Activitat Urbanística.
  
Totes les actuacions podran ser objecte de consulta i al·legacions pels interessats durant els 10 dies següents a l'acte d'obertura de pliques i durant tot el procediment podran consultar-se en l'Ajuntament de Castelló de la Plana, Secció d'Urbanisme i Obres, les al·legacions i alternatives tècniques que s'hi presenten.
  
Tots els propietaris podran realitzar les actuacions derivades de l'article 69.1.D) i 70 de la Llei Reguladora de l'Activitat Urbanística i hauran de complir les obligacions que disposa l'article 103.1 del Reglament de Gestió Urbanística.
  
Cosa que es fa pública perquè en prengueu coneixement als efectes indicats anteriorment i als establits en l'article 57 de la Llei Reguladora de l'Activitat Urbanística, 152 del Reglament de Planejament de la Comunitat Valenciana i 104 del Reglament de Gestió Urbanística.
  
El text transcrit, complint les formalitats exigides per la Llei de Règim Jurídic de les Administracions Públiques i del Procediment Administratiu Comú, serveix de comunicació als propietaris del sòl i titulars de drets afectats que resulten desconeguts o amb domicili o parador desconegut o insuficient per a poder practicar l'avís i als qui no s'haja pogut practicar aquest, de conformitat amb l'article 59.4 de la Llei 30/1992 abans indicada i l'article 69 de la LRAU.